Samandráttur: Línuskip: Vit vantað tvey línuskip undan Íslandi mánadagin. Tey hava ein blanding longu, brosmu og toski. Nakað hava tey øðrum fiskasløgum eisini. Seinni í vikuni vantað vit 2-3 línuskip. Eitt undan Føroyum, mest longa og brosma, so eitt undan Íslandi og eitt av Íslandsrygginum, tað er mest toskur og hýsa og so nakað av svartkalva, brosmu og blálongu. Útróður. Streymurin verður brúkiligur, men veðri verður ikki gott, so vit vanatð ikki nógv av útróðrafiski. Djúpvatnstrolarar: Bara ein til fiskarí, landar miðskeiðis í vikuni. Møguliga fer onkur út um vikuskiftið. Partrolarar: Nú makrelkvotan er uppfiskað, so eru fleiri pør farin at fiska botnfisk aftur. Vit vantað tvey pør mánadagin og so koma helst nøkur inn seinni í vikuni. Fiskaríið er heldur smáligt. Trolbátar: Allir liggja við bryggju og tað er eisini ivasamt um teir fara út í vikuni, tí veðurvánirnar eru ikki góðar. Garnaskip: Tvey garnaskip fiska svartkalva og koma báðir helst at landa síðst í vikuni. Eitt fiskar havtasku. Restin liggur við bryggju.